brasiliansk+linguica+–+chorizo

Chorizo eller Chouriço er en pølse med sterk smak. Den er hovedsakelig produsert av svinekjøtt (men ikke alltid til 100%) samt med forskjellige krydder. Den karakteristiske røde fargen kommer fra rød paprika. Som pølseskinn benyttes alltid naturtarmer fra gris. Denne typen pølse kalles embutido på spansk og enchido på portugisisk. Det skyldes at man fyller grisetarmer med forskjellig innhold. Pølsesorten stammer opprinnelig fra den iberiske halvøy, det vil si fra Spania og Portugal. Men den er utbredt også i Mellom- og Søramerika samt på Filippinene. Den er etterhvert blitt populær i store deler av verden.



